ΓΡΑΠΤΗ ΕΡΩΤΗΣΗ E-1911/03

υποβολή: Johannes Blokland (EDD)και Rijk van Dam (EDD) προς την Επιτροπή

(12 Ιουνίου 2003)

Θέμα: Οι πιθανές συνέπειες των αποφάσεων του δικαστηρίου των Ευρωπαϊκών Κοινοτήτων στιςποθέσεις C-469/00 και C-108/01, για την πολιτική του ανταγωνισμού

Στις 20 Μαΐου 2003, το Δικαστήριο των Ευρωπαϊκών Κοινοτήτων εξέδωσε απόφαση στιςποθέσεις C-469/00 και C-108/01. Και οι δύο αυτέςποθέσεις αφορούν στην εφαρμογή και την εκτέλεση των διατάξεων σχετικά με την προστατευόμενη ονομασία προέλευσης (ΠΟΠ) των προϊόντων Grana Padano και Prosciutto di Parma.

Έχει ενημερωθεί η Επιτροπή σχετικά με το περιεχόμενο των ως άνω αποφάσεων·

Συμμερίζεται η Επιτροπή την άποψη ότι οι συγγραφέςποχρεώσεων στις οποίες βασίζονται οι αποφάσεις του Δικαστηρίου επιτρέπουν τη λήψη τόσο προστατευτικών μέτρων ώστε να γεννάται ο φόβος ότι δεν θα συμβάλουν σε μια καλή λειτουργία της εσωτερικής αγοράς·

Είναι διατεθειμένη η Επιτροπή να αξιολογήσει τις διατάξεις και τις συγγραφέςποχρεώσεων όσον αφορά προϊόντα με ΠΟΠ, ως προς τις ενδεχόμενες επιπτώσεις τους στην εσωτερική αγορά και να τις αναθεωρήσει σε περίπτωση που αποδειχθεί ότι οι συνέπειές τους είναι δυσανάλογα αρνητικές·

Απάντηση του κ. Fischler εξ ονόματος της Επιτροπής

(4 Αυγούστου 2003)

Η Επιτροπή είναι ενήμερη για τις δύο αποφάσεις που εξέδωσε το Δικαστήριο στις 20 Μαΐου 2003 σχετικά με τιςποθέσεις C-108/01 και C-469/00, όσον αφορά αντίστοιχα τις προστατευόμενες ονομασίες προέλευσης (ΠΟΠ) Ζαμπόν Πάρμας και Τυρί Grana Padano.

Η Επιτροπή συμμερίζεται την ανάλυση του Δικαστηρίου, σύμφωνα με την οποία τα μέτρα που εμφαίνονται στις προδιαγραφές, με τα οποία επιβάλλεται να διενεργούνται στη γεωγραφική περιοχή παραγωγής ορισμένες εργασίες, όπως το τρίψιμο, ο τεμαχισμός και η συσκευασία των προϊόντων, συνιστούν μέτρα ισοδύναμου αποτελέσματος προς ποσοτικό περιορισμό, που απαγορεύεται βάσει της αρχής της ελεύθερης κυκλοφορίας των εμπορευμάτων, τυγχάνουν όμως μιας εκ των εξαιρέσεων που προβλέπονται από τη συνθήκη ΕΚ, επειδή δικαιολογούνται για λόγους προστασίας της βιομηχανικής και εμπορικής ιδιοκτησίας, και στη συγκεκριμένη περίπτωση προστασίας των ονομασιών προέλευσης. Ταπόψη μέτρα είναι αναγκαία και με αναλογικότητα προς τους σκοπούς προστασίας των αντίστοιχων ΠΟΠ.

Οι ΠΟΠ, ως δικαιώματα βιομηχανικής και εμπορικής ιδιοκτησίας, οφείλουν να προστατεύονται κατά της καταχρηστικής χρήσης των εν λόγω ονομασιών από τρίτους που επιθυμούν να εκμεταλλευθούν τη φήμη που έχουν αποκτήσει οι ονομασίες αυτές. Τα μέτρα είναι αναγκαία και αναλογικά προς το επιδιωκόμενο αποτέλεσμα, για να διατηρηθούν οι ποιότητες και τα χαρακτηριστικά των προϊόντων και να προστατευθεί τοιουτοτρόπως η φήμη των οικείων ονομασιών προέλευσης.

Η Επιτροπή προσέχει ιδιαίτερα, όταν εξετάζει κάθε αίτηση καταχώρησης, να καταδεικνύεται ότι ορισμένες ιδιαίτερες διατάξεις των προδιαγραφών, όσον αφορά π.χ. τη συσκευασία των προϊόντων, είναι αναγκαίες και αναλογικές προς το στόχο της προστασίας της ονομασίας. Η ανάλυση αυτή επιτρέπει να αποφεύγεται η επικράτηση καταχρηστικών καταστάσεων που συνιστούν στην πράξη φραγμό στην ελεύθερη κυκλοφορία εμπορευμάτων.

Η Επιτροπή δεν έχει διαπιστώσει δυσανάλογες αρνητικές επενέργειες στην εσωτερική αγορά. Ως προς την αίτηση αναθεώρησης των διατάξεων των προδιαγραφών των ΠΟΠ, η ενέργεια αυτή δεν αποτελεί αρμοδιότητά της, παρά μόνο αφού παραλάβει αίτηση που προέρχεται από το οικείο κράτος μέλος.